Πρόταση κανονισμού (ΕΚ) του Συμβουλίου σχετικά με τη σύναψη για τον καθορισμό των αλιευτικών δυνατοτήτων του πρωτοκόλλου και των οικονομικών ανταλλαγμάτων που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Αγκόλας, όσον αφορά την αλιεία στα ανοικτά των ακτών της Αγκόλας για την περίοδο από τις 3 Μαΐου 1996 έως τις 2 Μαΐου 1999 (96/C 278/07) COM(96) 323 τελικό - 96/0176(CNS)

(Υποβλήθηκε από την Επιτροπή στις 9 Ιουλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, σύμφωνα με τη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Αγκόλας σχετικά με την αλιεία στα ανοικτά των ακτών της Αγκόλας (1) τα δύο μέρη προέβησαν σε διαπραγματεύσεις για τον καθορισμό των τροποποιήσεων ή προσθηκών που πρέπει να εισαχθούν στη συμφωνία κατά το τέλος της περιόδου εφαρμογής του πρωτοκόλλου που αποτελεί προσάρτημα της συμφωνίας αυτής 7

ότι, μετά τις διαπραγματεύσεις αυτές, μονογραφήθηκε στις 2 Μαΐου 1996 ένα νέο πρωτόκολλο για τον καθορισμό των αλιευτικών δυνατοτήτων και των οικονομικών ανταλλαγμάτων που προβλέπονται στην προαναφερθείσα συμφωνία, για την περίοδο από τις 3 Μαΐου 1996 έως τις 2 Μαΐου 1999 7

ότι είναι προς το συμφέρον της Κοινότητας να εγκρίνει το εν λόγω πρωτόκολλο 7

ότι πρέπει να καθορισθεί η μέθοδος κατανομής των αλιευτικών δυνατοτήτων μεταξύ των κρατών μελών με βάση την παραδοσιακή κατανομή αλιευτικών δυνατοτήτων στο πλαίσιο της αλιευτικής συμφωνίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το πρωτόκολλο για τον καθορισμό των αλιευτικών δυνατοτήτων και των οικονομικών ανταλλαγμάτων που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Αγκόλας όσον αφορά την αλιεία στα ανοικτά των ακτών της Αγκόλας για την περίοδο από τις 2 Μαΐου 1996 έως τις 2 Μαΐου 1999, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στον παρόντα κανονισμό.

Άρθρο 2

Οι αλιευτικές δυνατότητες που καθορίστηκαν με το πρωτόκολλο κατανέμονται μεταξύ των κρατών μελών σύμφωνα με την ακόλουθη μέθοδο:

- Αλιευτικά σκάφη γαρίδας: 6 550 κοχ ανά μήνα, κατά μέσο όρο ετησίως, ισπανία,

- Μηχανότρατες αλιείας βενθοπελαγικών ειδών: 2 000 κοχ ανά μήνα, κατά μέσο όρο ετησίως, Ισπανία,

- Παραγάδι βυθού: 1 750 κοχ ανά μήνα, κατά μέσο όρο ετησίως, Πορτογαλία,

- Θυνναλιευτικά γρι-γρι με ψυκτικές εγκαταστάσεις: 9 σκάφη, Γαλλία,

- Παραγαδιάρικα σκάφη επιφάνειας: 2 σκάφη, Πορτογαλία 7 10 σκάφη, Ισπανία.

Εάν οι αιτήσεις αδειών των εν λόγω κρατών μελών δεν εξαντλήσουν τις αλιευτικές δυνατότητες που καθορίζονται από το πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.

Άρθρο 3

Ο πρόεδρος του Συμβουλίου εξουσιοδοτείται να ορίσει τα πρόσωπα που εξουσιοδοτούνται να υπογράψουν τη συμφωνία με τη μορφή ανταλλαγής επιστολών προκειμένου να δεσμεύσουν την Κοινότητα.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

(1) ΕΕ αριθ. L 341 της 3. 12. 1987, σ. 2.

ΠΡΩΤΟΚΟΛΛΟ για τον καθορισμό των αλιευτικών δυνατοτήτων και της χρηματοδοτικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Αγκόλας, όσον αφορά την αλιεία στα ανοικτά των ακτών της Αγκόλας για την περίοδο από τις 3 Μαΐου 1996 έως τις 2 Μαΐου 1999

Άρθρο 1

Από τις 3 Μαΐου 1996 και για περίοδο τριών ετών τα όρια που αναφέρονται στο άρθρο 2 της συμφωνίας είναι τα ακόλουθα:

1. Αλιευτικά σκάφη γαρίδας: 6 550 κοχ ανά μήνα, κατά μέσο όρο ετησίως (ανώτατο όριο 22 σκάφη).

Οι αλιευόμενες ποσότητες από τα σκάφη της Κοινότητας δεν μπορούν να υπερβούν τους 5 000 τόνους γαρίδας ρόδινης και γαρίδας γκρίζου χρώματος. Η ποσότητα αυτή συνίσταται από 30 % γαρίδα ρόδινη και 70 % γαρίδα γκρίζου χρώματος.

2. Μηχανότρατες αλιείας βενθοπελαγικών ειδών: 2 000 κοχ ανά μήνα, κατά μέσο όρο ετησίως.

3. Παραγάδι βυθού, στάσιμο απλάδι δίχτυ: 1 750 κοχ ανά μήνα, κατά μέσο όρο ετησίως.

Απαγορεύεται η αλιεία που έχει ως στόχο το είδος Cenntrohorus granulosus.

4. Θυνναλιευτικά γρι-γρι με ψυκτικές εγκαταστάσεις: 9 σκάφη.

5. Παραγαδιάρικα σκάφη επιφάνειας: 12 σκάφη.

6. Σε πειραματική βάση: αλιεία πελαγικών ειδών: 2 σκάφη.

Λόγω του χαρακτήρα της, η αλιεία αυτή διεξάγεται για πειραματική περίοδο έξι μηνών από την ημερομηνία έναρξης ισχύος του παρόντος πρωτοκόλλου.

Άρθρο 2

1. Η χρηματοδοτική αντιστάθμιση που αναφέρεται στο άρθρο 7 της συμφωνίας για την περίοδο που προβλέπεται στο άρθρο 1 καθορίζεται σε 31 εκατομμύρια Ecu, καταβλητέα σε τρεις ετήσιες ίσες δόσεις σε τραπεζικό λογαριασμό που ορίζεται από το υπουργείο Αλιείας.

2. Εάν το σκάφος εξέλθει από το πλαίσιο της συμφωνίας και οι αρχές της Αγκόλας δεν δεχθούν την αντικατάστασή του από άλλο σκάφος, η προκύπτουσα μείωση αλιευτικών δυνατοτήτων για την Κοινότητα παρέχει δικαίωμα αναλογικής προσαρμογής της χρηματοδοτικής αντιστάθμισης που αναφέρεται στην παράγραφο 1.

3. Η διάθεση της χρηματοδοτικής αντιστάθμισης υπάγεται στην αποκλειστική αρμοδιότητα της Αγκόλας.

Άρθρο 3

Κατά τη διάρκεια της περιόδου που αναφέρεται στο άρθρο 1, η Κοινότητα συμβάλλει με ποσό 5 εκατομμυρίων Ecu στη χρηματοδότηση επιστημονικών και τεχνικών προγραμμάτων της Αγκόλας (εξοπλισμός, υποδομή, επίβλεψη, σεμινάρια, μελέτες, θεσμική στήριξη της αλιείας μικρής κλίμακας, κ.λπ.). Το ποσό αυτό καταβάλλεται σε τρεις ετήσεις ίσες δόσεις στο ινστιτούτο ερευνών του υπουργείου Αλιείας. Μέρος αυτού του ποσού μπορεί να χρησιμοποιηθεί για την κάλυψη των εισφορών που καταβάλλει η Αγκόλα στις διεθνείς οργανώσεις αλιείας, καθώς και των εξόδων συμμετοχής σε διεθνείς συναντήσεις.

Κατά τη διάρκεια ισχύος του παρόντος πρωτοκόλλου, η Κοινότητα θα συμμετάσχει στην πραγματοποίηση επιστημονικών μελετών και εκστρατειών ενημέρωσης με ετήσιο ποσό 350 000 Ecu.

Άρθρο 4

Τα δύο μέρη συμφωνούν ότι η βελτίωση της ικανότητας και των γνώσεων των ατόμων που ασχολούνται με τη θαλάσσια αλιεία αποτελεί ουσιαστικό στοιχείο για την επιτυχία της συνεργασίας τους. Για το σκοπό αυτό, η Κοινότητα θέτει στη διάθεση των αρχών της Αγκόλας υποτροφίες σπουδών και επιμόρφωσης στους διάφορους επιστημονικούς, τεχνικούς και οικονομικούς τομείς που αφορούν την αλιεία.

Οι εν λόγω υποτροφίες μπορούν επίσης να χρησιμοποιηθούν σε κάθε κράτος μέλος που συνδέεται με την Κοινότητα με συμφωνία συνεργασίας. Το συνολικό κόστος αυτών των υποτροφιών δεν μπορεί να υπερβαίνει τα 3 εκατομμύρια Ecu. Το ποσό αυτό καταβάλλεται σε τραπεζικό λογαριασμό τον οποίο ορίζει το υπουργείο Αλιείας, σε τρεις ίσες ετήσιες δόσιες. Το υπουργείο διαχειρίζεται το σύνολο των υποτροφιών και άλλων δράσεων που χρηματοδοτούνται μ' αυτόν τον τρόπο.

Άρθρο 5

Σε περίπτωση που η Κοινότητα παραλείψει να καταβάλει τις πληρωμές που προβλέπονται στα άρθρα 2, 3 και 4 μέσα στις ταχθείσες προθεσμίες, η εφαρμογή της συμφωνίας μπορεί να ανασταλεί.

Άρθρο 6

Το παράρτημα της συμφωνίας μεταξύ της Ευρωπαϊκής Κοινότητας και της κυβέρνησης της Δημοκρατίας της Αγκόλας, όσον αφορά την αλιεία στα ανοιχτά των ακτών της Αγκόλας, καταργείται και αντικαθίσταται από το παράρτημα του παρόντος πρωτοκόλλου.

Άρθρο 7

Το παρόν πρωτόκολλο αρχίζει να ισχύει την ημέρα της υπογραφής του. Εφαρμόζεται από τις 3 Μαΐου 1996.

ΠΑΡΑΡΤΗΜΑ Α

ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΗΣ ΑΓΚΟΛΑΣ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ

Α. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝ

α) Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλιεία αρχές της Αγκόλας, μέσω της αντιπροσωπείας της Επιτροπής των Ευρωπαϊκών Κοινοτήτων στην Αγκόλα, αίτηση, την οποία συντάσσει ο εφοπλιστής για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία της έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία προβλέπονται για το σκοπό αυτό από την Αγκόλα, σύμφωνα με το υπόδειγμα που περιέχεται στα προσαρτήματα 1 και 2. Η πρώτη αίτηση θα συνοδεύεται από πιστοποιητικό καταμέτρησης του σκάφους. Κάθε αίτηση για χορήγηση άδειας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας.

Για τους σκοπούς του παρόντος πρωτοκόλλου, τα αλιεύματα που αλιεύονται από κοινοτικά σκάφη που αλιεύουν στο πλαίσιο της συμφωνίας θεωρούνται ότι έχουν κοινοτική καταγωγή.

β) Κάθε άδεια χορηγείται στον εφοπλιστή για συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο κοινοτικό σκάφος παρόμοιων χαρακτηριστικών.

γ) Οι άδειες χορηγούνται από τις αρχές της Αγκόλας στον πλοίαρχο του σκάφους στο λιμάνι της Λουάντα, μετά την επιθεώρηση του σκάφους από την αρμόδια αρχή. Ωστόσο, στην περίπτωση θυνναλιευτικών ή παραγαδιάρικων σκαφών επιφανείας, μπορεί να χορηγείται αντίγραφο της άδειας με τέλεφαξ στους εφοπλιστές ή στους αντιπροσώπους ή πράκτορές τους.

δ) Η αρμόδια για την αλιεία αρχή της Αγκόλας κοινοποιεί τις άδειες που εκδίδει στην αντιπροσωπεία της Επιτροπής των Ευρωπαϊκών Κοινοτήτων.

ε) Η άδεια πρέπει να βρίσκεται πάντοτε επί του σκάφους. Εντούτοις, στην περίπτωση των θυνναλιευτικών και των παραγαδιάρικων σκαφών επιφανείας, μόλις παραληφθεί η ανακοίνωση καταβολής της προκαταβολής της Ευρωπαϊκής Επιτροπής από τις αρχές της Αγκόλας, το σκάφος θα εγγράφεται στον κατάλογο των σκαφών που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Αγκόλας. Εν αναμονή της παραλαβής της οριστικής άδειας, θα μπορεί να χορηγείται αντίγραφο της εν λόγω άδειας με τέλεφαξ. Το αντίγραφο θα πρέπει να διατηρείται επί του σκάφους.

στ) Η άδειες ισχύουν για περίοδο ενός έτος.

ζ) Κάθε σκάφος πρέπει να εκπροσωπείται από έναν πράκτορα με επίσημη διεύθυνση κατοικίας στην Αγκόλα, τον οποίο εγκρίνει το υπουργείο Αλιείας.

η) Οι αρχές της Αγκόλας ανακοινώνουν, το ταχύτερο δυνατό, τις πληροφορίες σχετικά με τους τραπεζικούς λογαριασμούς και το συνάλλαγμα που χρησιμοποιείται για τη χρηματοδοτική εκτέλεση της παρούσας συμφωνίας.

Β. ΤΕΛΗ ΤΩΝ ΑΔΕΙΩΝ

I. Διατάξεις που εφαρμόζονται στις μηχανότρατες

Τα τέλη αδειών καθορίζονται ως εξής:

- για τα γαριδοαλιευτικά: 56 Ecu ανά κοχ, ανά μήνα,

- για την αλιεία βενθοπελαγικών ειδών: 195 Ecu ανά κοχ, ανά έτος.

Η καταβολή των τελών μπορεί να πραγματοποιηθεί σε τριμηνιαίες ή εξαμηνιαίες δόσεις. Στην περίπτωση αυτή, το ποσό προσαυξάνεται αντίστοιχα κατά 5 και 3 %.

II. Διατάξεις που εφαρμόζονται στα θυνναλιευτικά και στα παραγαδιάρικα επιφανείας

Τα τέλη καθορίζονται σε 20 Ecu ανά αλιευόμενο τόνο στην αλιευτική ζώνη της Αγκόλας.

Οι άδειες χορηγούνται μετά από καταβολή κατ' αποκοπήν ποσού 4 000 Ecu ανά έτος και ανά θυνναλιευτικό γρι-γρι με ψυκτικές εγκαταστάσεις, το οποίο είναι ισοδύναμο των τελών που αντιστοιχούν στην αλιεία 200 τόνων τονοειδών ανά έτος στα ύδατα της Αγκόλας, και ένα κατ' αποκοπήν ποσό 2 000 Ecu ανά έτος και ανά παραγαδιάρικο επιφανείας, το οποίο είναι ισοδύναμο των τελών που αντιστοιχούν στην αλιεία 100 τόνων αλιευμάτων τόνου ανά έτος στα ύδατα της Αγκόλας.

Η τελική εκκαθάριση των οφειλομένων τελών για τη συγκεκριμένη περίοδο πραγματοποιείται από την Επιτροπή των Ευρωπαϊκών Κοινοτήτων στο τέλος κάθε πρώτου τριμήνου του έτους, που έπεται εκείνου κατά το οποίο πραγματοποιήθηκαν τα αλιεύματα, βάσει δηλώσεων αλιευμάτων που υποβάλλονται για κάθε σκάφος και επιβεβαιώνονται από έναν ειδικό επιστημονικό οργανισμό ο οποίος είναι εγκατεστημένος στην περιοχή.

Η εκκαθάριση αυτή ανακοινώνεται τουτόχρονα στις αρχές της Αγκόλας και στους εφοπλιστές. Κάθε ενδεχόμενη επιπλέον πληρωμή πραγματοποιείται από τους εφοπλιστές το αργότερο 30 ημέρες μετά την κοινοποίηση της τελικής εκκαθάρισης σε ανοιχτό λογαριασμό σε ένα χρηματοπιστωτικό οργανισμό ή άλλο οργανισμό που ορίζεται από τις αρχές της Αγκόλας.

Ωστόσο, εάν το ποσό της οριστικής εκκαθάρισης είναι χαμηλότερο από το ποσό της προκαταβολής που αναφέρεται ανωτέρω, η διαφορά δεν μπορεί να ανακτηθεί από τον εφοπλιστή.

Γ. ΒΙΟΛΟΓΙΚΗ ΑΝΑΠΑΥΣΗ

Μια περίοδος βιολογικής ανάπαυσης για την αλιεία της γαρίδας θα καθορίζεται κάθε έτος με βάση τα αποτελέσματα των διεξαγόμενων επιστημονικών παρατηρήσεων. Η περίοδος αυτή θα ανακοινωθεί στην Επιτροπή και στους εφοπλιστές με ελάχιστη προειδοποίηση τριών μηνών. Οι εφοπλιστές δεν θα καταβάλλουν τέλη αδείας κατά τη διάρκεια της περιόδου της βιολογικής ανάπαυσης,

Δ. ΠΑΡΕΜΠΙΠΤΟΝΤΑ ΑΛΙΕΥΜΑΤΑ

Τα παρεμπίπτοντα αλιεύματα των γαριδοαλιευτικών ανήκουν στους εφοπλιστές, οι οποίοι επιτρέπεται να αλιεύουν καβούρια μέχρι 500 τόνους ανά έτος.

Ε. ΕΚΦΟΡΤΩΣΕΙΣ

Τα παραγαδιάρικα σκάφη επιφανείας της Κοινότητας προσπαθούν να συμμετέχουν στον εφοδιασμό της κονσερβοβιομηχανίας τόνου στην Αγκόλα, ανάλογα με την αλιευτική τους προσπάθεια στη ζώνη, με τιμή που καθορίζεται με κοινή συμφωνία μεταξύ των εφοπλιστών και των αλιευτικών αρχών της Αγκόλας, με βάση τις τρέχουσες τιμές της διεθνούς αγοράς. Το ποσό εξοφλείται σε μετατρέψιμο συνάλλαγμα.

ΣΤ. ΜΕΤΑΦΟΡΤΩΣΕΙΣ

Όλες οι μεταφορτώσεις πρέπει να κοινοποιούνται οκτώ ημέρες πριν στις αρμόδιες αρχές της Αγκόλας και να πραγματοποιούνται σε έναν από τους όρμους της Λουάντα ή του Λόμπιτο παρουσία των φορολογικών αρχών.

Αντίγραφο των εγγράφων μεταφόρτωσης διαβιβάζεται στη διεύθυνση επιθεώρησης και εποπτείας του υπουργείου Αλιείας 15 ημέρες πριν από το τέλος κάθε μήνα όσον αφορά τον προηγούμενο μήνα.

Ζ. ΔΗΛΩΣΕΙΣ ΑΛΙΕΥΜΑΤΩΝ

1. Γαριδοαλιευτικά και μηχανότρατες βενθοπελαγικών ειδών

α) Τα εν λόγω σκάφη υποχρεούνται να ανακοινώνουν στο ινστιτούτο έρευνας της αλιείας στη Λουάντα μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικής εκστρατείας, τα δελτία αλιεύσεων που εμφαίνονται στα προσαρτήματα 3 και 4.

Εξάλλου, αποστέλλεται για κάθε σκάφος στο γραφείο σχεδιασμού του υπουργείου Αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που πραγματοποιήθηκαν κατά τη διάρκεια του μήνα, καθώς και τις ποσότητες που υπάρχουν επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω. Εάν δεν τηρηθούν οι διατάξεις αυτές, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από τις ισχύουσες ρυθμίσεις της.

β) Επιλέον τα εν λόγω σκάφη πρέπει να ανακοινώνουν καθημερινώς το γεωγραφικό τους στίγμα και τα αλιεύματα της προηγούμενης ημέρας στο ραδιοασύρματο της Λουάντα. Ο αριθμός κλήσης κοινοποιείται στον εφοπλιστή τη στιγμή της έκδοσης της άδειας αλιείας. Σε περίπτωση που δεν υπάρχει δυνατότητα χρήσης του ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέτυπο και το τηλεγράφημα.

Τα σκάφη αυτά δεν δύνανται να εξέρχονται της αλιευτικής ζώνης της Αγκόλας παρά μόνον μετά από προηγούμενη έγκριση από τη διεύθυνση επιθεώρησης και εποπτείας του υπουργείου Αλιείας και μετά από επαλήθευση των αλιευμάτων που υπάρχουν επί του σκάφους.

2. Θυνναλιευτικά και παραγαδιάρικα επιφανείας

Κατά τη διάρκεια των δραστηριοτήτων στην αλιευτική ζώνη της Αγκόλας, τα σκάφη πρέπει να ανακοινώνουν στο ραδιοασύρματο της Λουάντα, κάθε τρεις μέρες, το γεωγραφικό τους στίγμα και τον όγκο των αλιευμάτων που πραγματοποίησαν. Τη στιγμή της εισόδου ή της εξόδου τους από την αλιευτική ζώνη της Αγκόλας, τα σκάφη ανακοινώνουν στο ραδιοασύρματο της Λουάντα το γεωγραφικό τους στίγμα και τον όγκο των αλιευμάτων που υπάρχουν επί του σκάφους. Σε περίπτωση που δεν υπάρχει δυνατότητα χρήσης του ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέπυπο ή το τηλεγράφημα.

Εξάλλου, ο πλοίαρχος πρέπει να τηρεί ημερολόγιο αλιείας σύμφωνα με το προσάρτημα 5, για κάθε αλιευτική περίοδο που διανύθηκε εντός της αλιευτικής ζώνης της Αγκόλας.

Το έντυπο πρέπει να συμπληρώνεται με ευκρινή τρόπο, να υπογράφεται από τον πλοίαρχο του σκάφους και να αποστέλλεται, εντός προθεσμίας 45 ημερών από το τέλος της αλιευτικής περιόδου, στη γενική διεύθυνση επιθεώρησης του υπουργείου Αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων.

Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από τις ισχύουσες ρυθμίσεις της.

Η. ΑΛΙΕΥΤΙΚΕΣ ΖΩΝΕΣ

α) Οι αλιευτικές ζώνες στις οποίες μπορούν να έχουν πρόσβαση τα γαριδοαλιευτικά περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας, βορείως των 12°20' και πέρα των 12 ναυτικών μιλίων από τις γραμμές βάσης.

β) Οι αλιευτικές ζώνες στις οποίες μπορούν να έχουν πρόσβαση τα θυνναλιευτικά γρι-γρι με ψυκτικές εγκαταστάσεις, καθώς και τα παραγαδιάρικα επιφανείας περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας πέρα των 12 ναυτικών μιλίων από τις γραμμές βάσης.

γ) Οι αλιευτικές ζώνες στις οποίες έχουν πρόσβαση τα αλιευτικά σκάφη βενθοπελαγικών ειδών περιλαμβάνουν τα ύδατα που υπάγονται στην κυριαρχία ή στη δικαιοδοσία της Δημοκρατίας της Αγκόλας:

- για τις μηχανότρατες πέρας των 12 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς βορρά από τον παράλληλο 13°00' Ν και προς νότο από τη γραμμή η οποία βρίσκεται 5 μίλια βόρεια των συνόρων μεταξύ των αποκλειστικών οικονομικών ζωνών της Αγκόλας και της Ναμίμπια,

- για τα σκάφη που χρησιμοποιούν άλλα αλιευτικά εργαλεία, πέρας των 8 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς νότο από μια γραμμή η οποία βρίσκεται 5 μίλια βόρεια των συνόρων μεταξύ των απολειστικών οικονομικών ζωνών της Αγκόλας και της Ναμίμπια.

Θ. ΝΑΥΤΟΛΟΓΗΣΗ

Ο εφοπλιστής στον οποίο χορηγήθηκε άδεια αλιείας, δυνάμει της παρούσας συμφωνίας, πρέπει να συμβάλει στην επαγγελματική κατάρτιση πέντε τουλάχιστον ναυτικών της Αγκόλας, οι οποίοι επιλέγονται ελεύθερα από κατάλογο του υπουργείου Αλιείας, σε κάθε σκάφος, εκτός από τα θυνναλιευτικά γρι-γρι ψυκτικές εγκαταστάσεις και τα παραγαδιάρικα επιφανείας.

Στην περίπτωση κατά την οποία, κατόπιν αιτήσεως της Αγκόλας, επιβιβασθεί παρατηρητής, θα θεωρείται ότι συμπεριλαμβάνεται στους προαναφερθέντες πέντε ναυτικούς.

Οι κοινοτικοί εφοπλιστές θα προσπαθούν να αυξάνουν τον αριθμό των ναυτικών και να βελτιώνουν την επαγγελματική κατάρτισή τους.

Ο μισθός των ναυτικών, που καθορίζεται από τα συμβαλλόμενα μέρη επιβαρύνει τον εφοπλιστή και καταβάλλεται σε ανοιχτό λογαριασμό, σε ένα χρηματοδοτικό οργανισμό, τον οποίο ορίζει το υπουργείο Αλιείας. Οι μισθοί αυτοί θα πρέπει να περιλαμβάνουν την αντίστοιχη ασφαλιστική κάλυψη κατά παντός κινδύνου ζωής.

Λ. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ

Κάθε σκάφος δύναται να ναυτολογήσει έναν επιστημονικό παρατηρητή τον οποίον διορίζει και αποζημιώνει το υπουργείο αλιείας.

Οι όροι διαμονής του επιστημονικού παρατηρητή επί του σκάφους είναι, στο μέτρο του δυνατού, οι όροι που ισχύουν και για τους αξιωματικούς του σκάφους. Ο επιστημονικός παρατηρητής πρέπει να έχει στη διάθεσή του όλες τις διευκολύνσεις που είναι αναγκαίες για την άσκηση των καθηκόντων του. Οι όροι επιβίβασης και οι εργασίες των επιστημονικών παρατηρητών δεν πρέπει να διακόπτουν ούτε να εμποδίζουν τις αλιευτικές δραστηριότητες.

Για να μπορεί η Αγκόλα να καλύψει τα έξοδα που προκύπτουν από την παρουσία των παρατηρητών επί των σκαφών, στα τέλη των εφοπλιστών συμπεριλαμβάνεται και ένα ποσό 15 Ecu για κάθε ημέρα άσκησης δραστηριοτήτων από τον παρατηρητή επί του σκάφους. Η διάρκεια επιβίβασης ενός επιστημονικού παρατηρητή πάνω σε ένα σκάφος έχει διάρκεια μιας παλίρροιας.

ΙΑ. ΕΠΙΘΕΩΡΗΣΗ ΚΑΙ ΕΛΕΓΧΟΣ

Κατόπιν αιτήσεως των αρχών της Αγκόλας, τα αλιευτικά σκάφη της Κοινότητας που αλιεύουν στο πλαίσιο της συμφωνίας πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλα που είναι επιφορτισμένος με την επιθεώρηση και τον έλεγχο των αλιευτικών δραστηριότητων.

Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.

ΙΒ. ΕΦΟΔΙΑΣΜΟΣ ΚΑΙ ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝ

Κάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλας στο πλαίσιο της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα.

Βάσει των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλας (TAAG).

Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει η διεύθυνση επιθεώρησης και εποπτείας του υπουργείου Αλιείας.

ΙΓ. ΜΕΓΕΘΟΣ ΜΑΤΙΩΝ ΤΩΝ ΔΙΧΤΥΩΝ

Η ελάχιστη διάσταση του χρησιμοποιούμενου ματιού των διχτυών είναι:

α) αλιεία γαρίδας 40 mm 7

β) αλιεία βενθοπελαγικών ειδών: 110 mm 7

Η θέσπιση ενός νέου μεγέθους ματιών θα εφαρμόζεται στα σκάφη της Κοινότητας από τον έκτο μήνα μετά την κοινοποίησή του προς την Επιτροπή των Ευρωπαϊκών Κοινοτήτων.

ΙΔ. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣ

Η αντιπροσωπεία της Επιτροπής στη Λουάντα ενημερώνεται εντός προθεσμίας 48 ωρών για κάθε ακινητοποίηση αλιευτικού πλοίου που φέρει σημαία κράτους μέλους της Κοινότητας, η οποία επήλθε εντός της αλιευτικής ζώνης της Αγκόλας και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση.

ΠΑΡΑΡΤΗΜΑ Β

ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΗΣ ΑΓΚΟΛΑΣ ΑΠΟ ΤΑ ΣΚΑΦΗ ΑΛΙΕΙΑΣ ΠΕΛΑΓΙΚΩΝ ΕΙΔΩΝ ΤΗΣ ΚΟΙΝΟΤΗΤΑΣ

Α. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝ

α) Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλιεία αρχές της Αγκόλας, μέσω της αντιπροσωπείας της Επιτροπής των Ευρωπαϊκών Κοινοτήτων στην Αγκόλα, αίτηση, την οποία συντάσσει ο εφοπλιστής για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία της έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία προβλέπονται για το σκοπό αυτό από την Αγκόλα, σύμφωνα με το υπόδειγμα που περιέχεται στο προσάρτημα 1. Η πρώτη αίτηση θα συνοδεύεται από πιστοποιητικό καταμέτρησης του σκάφους. Κάθε αίτηση για χορήγηση άδειας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας.

Σε περίπτωση ανανέωσης της άδειας, θα πρέπει να αποδεικνύεται στις αρχές της Αγκόλας η πληρωμή των αντίστοιχων τελών για την αιτούμενη περίοδο. Τα προαναφερόμενα έγγραφα χορηγούνται αποκλειστικά κατά την πρώτη αίτηση άδειας ή σε περίπτωση τροποποίησης των τεχνικών χαρακτηριστικών του σκάφους.

β) Η άδεια χορηγείται στον εφοπλιστή για συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο κοινοτικό σκάφος παρόμοιων χαρακτηριστικών.

γ) Οι άδειες χορηγούνται από τις αρχές της Αγκόλας στον πλοίαρχο του σκάφους στο πιο κοντινό λιμάνι μετά την επιθεώρηση του σκάφους από την αρμόδια αρχή, όσον αφορά την πρώτη αίτηση.

δ) Η αρμόδια για την αλιεία αρχή της Αγκόλας κοινοποιεί τις άδειες που εκδίδει στην αντιπροσωπεία της Επιτροπής των Ευρωπαϊκών Κοινοτήτων.

ε) Η άδεια πρέπει να βρίσκεται πάντοτε επί του σκάφους. Εντούτοις, στην περίπτωση των θυνναλιευτικών και των παραγαδιάρικων σκαφών επιφανείας, μόλις παραληφθεί η ανακοίνωση καταβολής της προκαταβολής της Ευρωπαϊκής Επιτροπής από τις αρχές της Αγκόλας, το σκάφος θα εγγράφεται στον κατάλογο των σκαφών που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Αγκόλας. εν ανομονή της παραλαβής της οριστικής άδειας, θα μπορεί να χορηγείται αντίγραφο της εν λόγω άδειας με τέλεφαξ. Το αντίγραφο θα πρέπει να διατηρείται επί του σκάφους.

στ) Οι άδειες ισχύουν για περίοδο ενός μηνός, αλλά μπορούν να ανανεώνονται.

ζ) Κάθε σκάφος πρέπει να εκπροσωπείται από έναν πράκτορα με επίσημη διεύθυνση κατοικίας στην Αγκόλα, τον οποίο εγκρίνει το υπουργείο αλιείας.

η) Οι αρχές της Αγκόλας ανακοινώνουν, πριν από την έναρξη ισχύος του παρόντος πρωτοκόλλου, τις πληροφορίες σχετικά με τους τραπεζικούς λογαριασμούς και το συνάλλαγμα που χρησιμοποιείται για τη χρηματοδοτική εκτέλεση της παρούσας συμφωνίας.

θ) Οι άδειες προορίζονται για την αλιεία σαβριδιών και παλαμίδας. Επιτρέπεται επί του σκάφους παρεμπίπτον αλίευμα άλλων ειδών μέχρι ποσοστού 10 %.

Β. ΤΕΛΗ ΤΩΝ ΑΔΕΙΩΝ

Τα τέλη των αδειών καθορίζονται σε 2 Ecu ανά μήνα ανά GT. Μετά την περίοδο αυτή, οι όροι άσκησης της αλιείας αυτής θα καθοριστούν κατόπιν κοινής συμφωνίας μεταξύ των εφοπλιστών και των αρχών της Αγκόλας, με βάση την ανάλυση των αποτελεσμάτων της πειραματικής περιόδου.

Γ. ΜΕΤΑΦΟΡΤΩΣΕΙΣ

Όλες οι μεταφορτώσεις πρέπει να κοινοποιούνται οκτώ ημέρες πριν στις αρμόδιες αρχές της Αγκόλας και να πραγματοποιούνται σε έναν από τους όρμους της Λουάντα ή του Λόμπιτο, παρουσία των φορολογικών αρχών.

Αντίγραφο των εγγράφων μεταφόρτωσης διαβιβάζεται στη διεύθυνση επιθεώρησης και εποπτείας του υπουργείου Αλιείας 15 ημέρες πριν από το τέλος κάθε μήνα όσον αφορά τον προηγούμενο μήνα.

Δ. ΔΗΛΩΣΕΙΣ ΑΛΙΕΥΜΑΤΩΝ

α) Τα εν λόγω σκάφη υποχρεούνται να ανακοινώνουν στο ινστιτούτο έρευνας της αλιείας στη Λουάντα μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικής εκστρατείας, τα δελτία αλιεύσεων που εμφαίνονται στο προσάρτημα 6.

Εξάλλου, αποστέλλεται για κάθε σκάφος, στο γραφείο σχεδιασμού του υπουργείου Αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που πραγματοποιήθηκαν κατά τη διάρκεια του μήνα, καθώς και τις ποσότητες που υπάρχουν επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω.

β) Τα αλιευτικά σκάφη δεν δύνανται να εξέρχονται της αλιευτικής ζώνης της Αγκόλας παρά μόνο μετά από προηγούμενη έγκριση από τη διεύθυνση επιθεώρησης και εποπτείας του υπουργείου Αλιείας και μετά από επαλήθευση των αλιευμάτων που υπάρχουν επί του σκάφους.

Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από τις ισχύουσες ρυθμίσεις της.

Ε. ΑΛΙΕΥΤΙΚΕΣ ΖΩΝΕΣ

Οι αλιευτικές ζώνες στις οποίες μπορούν να έχουν πρόσβαση στα αλιευτικά σκάφη πελαγικών ειδών περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας, πέρα των 12 ναυτικών μιλίων.

ΣΤ. ΝΑΥΤΟΛΟΓΗΣΗ

Κατά τη διάρκεια της πειραματικής περιόδου, τα σκάφη που αλιεύουν πελαγικά είδη δεν υπόκεινται στην υποχρέωση ναυτολόγησης ναυτικών της Αγκόλας.

Ζ. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ

Κάθε σκάφος δύναται να ναυτολογήσει έναν επιστημονικό παρατηρητή τον οποίον διορίζει και αποζημιώνει το υπουργείο αλιείας.

Οι όροι διαμονής του επιστημονικού παρατηρητή επί του σκάφους είναι, στο μέτρο του δυνατού, οι όροι που ισχύουν και για τους αξιωματικούς του σκάφους. Ο επιστημονικός παρατηρητής πρέπει να έχει στη διάθεσή του όλες τις διευκολύνσεις που είναι αναγκαίες για την άσκηση των καθηκόντων του. Οι όροι επιβίβασης και οι εργασίες των επιστημονικών παρατηρητών δεν πρέπει να διακόπτουν ούτε να εμποδίζουν τις αλιευτικές δραστηριότητες.

Για να μπορεί η Αγκόλα να καλύψει τα έξοδα που προκύπτουν από την παρουσία των παρατηρητών επί των σκαφών, στα τέλη των εφοπλιστών συμπεριλαμβάνεται και ένα ποσό 15 Ecu για κάθε ημέρα άσκησης δραστηριοτήτων από τον παρατηρητή επί του σκάφους. Η διάρκεια επιβίβασης ενός επιστημονικού παρατηρητή πάνω σε ένα σκάφος έχει διάρκεια μιας παλίρροιας.

Η. ΕΠΙΘΕΩΡΗΣΗ ΚΑΙ ΕΛΕΓΧΟΣ

Κατόπιν αιτήσεως των αρχών της Αγκόλας, τα αλιευτικά σκάφη της Κοινότητας που αλιεύουν στο πλαίσιο της συμφωνίας πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλας που είναι επιφορτισμένος με την επιθεώρηση και τον έλεγχο των αλιευτικών δραστηριότητων.

Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.

Θ. ΕΦΟΔΙΑΣΜΟΣ ΚΑΙ ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝ

Κάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλας στο πλαίσιο της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα.

Βάσει των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλας (TAAG).

Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει η διεύθυνση επιθεώρησης και εποπτείας του υπουργείου Αλιείας.

Ι. ΜΕΓΕΘΟΣ ΜΑΤΙΩΝ ΤΩΝ ΔΙΧΤΥΩΝ

Η ελάχιστη διάσταση του χρησιμοποιούμενου ματιού των διχτυών καθορίζεται από την εθνική νομοθεσία.

ΙΑ. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣ

Η αντιπροσωπεία της Επιτροπής στη Λουάντα ενημερώνεται εντός προθεσμίας 48 ωρών για κάθε ακινητοποίηση αλιευτικού πλοίου που φέρει σημαία κράτους μέλους της Κοινότητας, η οποία επήλθε εντός της αλιευτικής ζώνης της Αγκόλας και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση.

Προσάρτημα 1

ΑΙΤΗΣΗ ΑΔΕΙΑΣ ΑΛΙΕΙΑΣ ΓΑΡΙΔΩΝ ΚΑΙ ΒΕΝΘΟΠΕΛΑΓΙΚΩΝ ΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑΣ

>ΑΡΧΗ ΓΡΑΦΗΚΟΥ>

ΜΕΡΟΣ Α

1. Ονοματεπώνυμο του πλοιοκτήτη/εφοπλιστή: ..........

2. Υπηκοότητα του πλοιοκτήτη/εφοπλιστή: ..........

3. Επαγγελματική διεύθυνση του πλοιοκτήτη/εφοπλιστή: ..........

..........

..........

4. Χημικά πρόσθετα που ενδεχομένως χρησιμοποιούνται (μάρκα και σύνθεση): ..........

..........

..........

..........

ΜΕΡΟΣ Β

(Να συμπληρωθεί για κάθε σκάφος)

1. Περίοδος ισχύος: ..........

2. Όνομα του σκάφους: ..........

3. Έτος ναυπήγησης: ..........

4. Αρχική χώρα σημαίας: ..........

5. Σήμερα υπό σημαία: ..........

6. Ημερομηνία υπαγωγής του σκάφους στη σημερινή σημαία: ..........

7. Έτος αγοράς: ..........

8. Λιμένας και αριθμός νηολόγησης: ..........

9. Αλιευτική μέθοδος: ..........

10. Κόροι ολικής χωρητικότητας: ..........

11. Ενδεικτικό ραδιοφωνικής κλήσης: ..........

12. Συνολικό μήκος (m): ..........

13. Μέγιστο πλάτος (m): ..........

14. Βύθισμα (m): ..........

15. Υλικό κατασκευής του κύτους: ..........

16. Ισχύς κινητήρος (BHP): ..........

17. Ταχύτητα (κόμβοι): ..........

18. Χωρητικότητα θαλάμων καταψύξεως: ..........

19. Χωρητικότητα των δεξαμενών καυσίμων (m³): ..........

20. Χωρητικότητα των αμπαριών για τα ψάρια (m³): ..........

21. Χρώμα του κύτους: ..........

22. Χρώμα των υπερκατασκευών: ..........

23. Επικοινωνιακός εξοπλισμός επί του σκάφους: ..........

Τύπος

Μάρκα

Ισχύς

(watt)

Έτος

ναυπήγησης

Συχνότητες

Λήψη

Εκπομπή

24. Εξοπλισμός ναυσιπλοΐας και ανίχνευσης:

Τύπος

Μάρκα

Μοντέλο

Ακτίνα

25. Ονοματεπώνυμο του πλοιάρχου: ..........

26. Υπηκοότητα του πλοιάρχου: ..........

Επισυνάπτονται:

- τρεις έγχρωμες φωτογραφίες του σκάφους (πλαϊνή όψη),

- διάγραμμα και λεπτομερής περιγραφή των χρησιμοποιούμενων αλιευτικών εργαλείων,

- έγγραφο που αποδεικνύει την πληρεξουσιότητα του αντιπροσώπου του πλοιοκτήτη/εφοπλιστή να υπογράψει την παρούσα αίτηση.

..........

..........

(Ημερομηνία αίτησης)

(Υπογραφή του αντιπροσώπου του πλοιοκτήτη/εφοπλιστή)>ΤΕΛΟΣ ΓΡΑΦΗΚΟΥ>

Προσάρτημα 2

ΑΙΤΗΣΗ ΕΚΔΟΣΕΩΣ ΑΔΕΙΑΣ ΑΛΙΕΙΑΣ ΤΟΝΟΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑΣ

>ΑΡΧΗ ΓΡΑΦΗΚΟΥ>

ΜΕΡΟΣ Α

1. Ονοματεπώνυμο του πλοιοκτήτη/εφοπλιστή: ..........

2. Υπηκοότητα του πλοιοκτήτη/εφοπλιστή: ..........

3. Επαγγελματική διεύθυνση του πλοιοκτήτη/εφοπλιστή: ..........

..........

..........

ΜΕΡΟΣ Β

(Να συμπληρωθεί για κάθε σκάφος)

1. Περίοδος ισχύος: ..........

2. Όνομα του σκάφους: ..........

3. Έτος ναυπήγησης: ..........

4. Σημαία προέλευσης: ..........

5. Σήμερα υπό σημαία: ..........

6. Ημερομηνία υπαγωγής του σκάφους στη σημερινή σημαία: ..........

7. Έτος αγοράς: ..........

8. Λιμάνι και αριθμός νηολόγησης: ..........

9. Αλιευτική μέθοδος: ..........

10. Κόροι ολικής χωρητικότητας: ..........

11. Ραδιοφωνικό ενδεικτικό κλήσης: ..........

12. Συνολικό μήκος (m): ..........

13. Μέγιστο πλάτος (m): ..........

14. Βύθισμα (m): ..........

15. Υλικό κατασκευής του κύτους: ..........

16. Ισχύς κινητήρος (BHP): ..........

17. Ταχύτητα (κόμβοι): ..........

18. Χωρητικότητα θαλάμων: ..........

19. Χωρητικότητα των δεξαμενών καυσίμων (m³): ..........

20. Χωρητικότητα αμπαριών για τα ψάρια (m³): ..........

21. Ικανότητα ψύξης (τόνοι/24 ώρες) και χρησιμοποιούμενο ψυκτικό σύστημα: ..........

..........

22. Χρώμα του κύτους: ..........

23. Χρώμα των υπερκατασκευών: ..........

24. Επικοινωνιακός εξοπλισμός επί του σκάφους: ..........

Τύπος

Μάρκα

Μοντέλο

Ισχύς

(watt)

Έτος

ναυπήγησης

Συχνότητες

Λήψη

Εκπομπή

25. Εξοπλισμός ναυσιπλοΐας και ανίχνευσης:

Τύπος

Μάρκα

Μοντέλο

26. Χρησιμοποιούμενα βοηθητικά σκάφη (για κάθε σκάφος): ..........

26.1. Κόροι ολικής χωρητικότητας: ..........

26.2. Συνολικό μήκος (m): ..........

26.3 Μέγιστο πλάτος (m): ..........

26.4. Βύθισμα (m): ..........

26.5. Υλικό κατασκευής του κύτους: ..........

26.6. Ισχύς κινητήρα (BHP): ..........

26.7. Ταχύτητα (κόμβοι): ..........

27. Εναέριος βοηθητικός εξοπλισμός για την ανίχνευση ψαριών (ακόμα και εάν δεν βρίσκεται επί του σκάφους): ..........

28. Λιμένας προσάραξης: ..........

29. Ονοματεπώνυμο του πλοιάρχου: ..........

30. Υπηκοότητα του πλοιάρχου: ..........

Επισυνάπτονται:

- τρεις έγχρωμες φωτογραφίες του σκάφους (πλαϊνή όψη) και των βοηθητικών σκαφών καθώς και του βοηθητικού εναέριου εξοπλισμού για την ανίχνευση ιχθύων,

- διάγραμμα και λεπτομερής περιγραφή των χρησιμοποιούμενων αλιευτικών μέσων,

- έγγραφο που αποδεικνύει την πληρεξουσιότητα του αντιπροσώπου του πλοιοκτήτη/εφοπλιστή να υπογράφει την παρούσα αίτηση.

..........

..........

(Ημερομηνία αίτησης)

(Υπογραφή του αντιπροσώπου του πλοιοκτήτη/εφοπλιστή)>ΤΕΛΟΣ ΓΡΑΦΗΚΟΥ>

Προσάρτημα 3.1

INSTITUTO DE INVESTIGAΗΓO PESQUEIRA ΗΜΕΡΟΛΟΓΙΟ ΑΛΙΕΙΑΣ (από όλες τις μηχανότρατες αλιείας βυθού)

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα 3.2

ΔΕΛΤΙΟ ΤΑΞΙΔΙΟΥ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα 4.1

INSTITUTO DE INVESTIGAΗΓO PESQUEIRA ΗΜΕΡΟΛΟΓΙΟ ΑΛΙΕΙΑΣ (από όλα τα γαριδοαλιευτικά)

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα 4.2

ΔΕΛΤΙΟ ΤΑΞΙΔΙΟΥ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

IIP

MINISTΙRIO DAS PESCAS

Προσάρτημα 5

>ΑΡΧΗ ΓΡΑΦΗΚΟΥ>

DIΑRIO DE PESCA PARA ATUNEIRO

(TUNA BOATS FISHING LOG BOOK)

>ΤΕΛΟΣ ΓΡΑΦΗΚΟΥ>

Προσάρτημα 6

ΣΤΑΤΙΣΤΙΚΕΣ ΣΧΕΤΙΚΑ ΜΕ ΤΙΣ ΑΛΙΕΥΤΙΚΕΣ ΔΡΑΣΤΗΡΙΟΤΗΤΕΣ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>